S-1938/2008

Ár 2009, miðvikudaginn 29. apríl, er á dómþingi Héraðsdóms Reykjavíkur, sem háð er í Dómhúsinu við Lækjartorg af R-kvk-þgf H-kvk-þgf, settum héraðsdómara, kveðinn upp dómur í sakamálinu nr. 1938/2008: Ákæruvaldið gegn G-kvk-þgf F-kvk-þgf J-kvk-þgf, sem tekið var til dóms hinn 21. apríl sl. að lokinni aðalmeðferð.

Málið er höfðað með ákæru Lögreglustjórans á höfuðborgarsvæðinu, dagsettri 16. desember 2008, á hendur ákærðu, G-kvk-þgf F-kvk-þgf J-kvk-þgf, kt. 000000-0000, Eyjabakka 15, Reykjavík, „fyrir eftirtalin brot, framin í Reykjavík á árinu 2008, nema annað sé tekið fram:

I.

Þjófnaði:

Miðvikudaginn 18. júní, í verslun Hagkaupa, Smáralind, Kópavogi, stolið fatnaði, samtals að verðmæti kr. 8.498, og pringles snakki að verðmæti kr. 332, allt samtals að verðmæti kr. 8.830.

(M. 007-2008-44559)

Laugardaginn 28. júní, í verslun Vínbúðar ÁTVR, Stekkjarbakka 6, stolið koníaksflösku að verðmæti kr. 3.589.

(M. 007-2008-54668)

Mánudaginn 30. júní, í verslun Vínbúðar ÁTVR, Stekkjarbakka 6, stolið koníaksflösku að verðmæti kr. 3.589.

(M. 007-2008-54676)

Mánudaginn 7. júlí, í verslun Vínbúðar ÁTVR, Stekkjarbakka 6, stolið viskýflösku að verðmæti kr. 2.950.

(M. 007-2008-54666)

Mánudaginn 14. júlí, í verslun Vínbúðar ÁTVR, Dalvegi 2, Kópavogi, stolið vodkaflösku að verðmæti kr. 2.299.

(M. 007-2008-54654)

Miðvikudaginn 16. júlí, í verslun Vínbúðar ÁTVR, Dalvegi 2, Kópavogi, stolið vodkaflösku að verðmæti kr. 2.299.

(M. 007-2008-54656)

Mánudaginn 21. júlí, í verslun Vínbúðar ÁTVR, Stuðlahálsi 2, stolið tveimur koníaksflöskum, samtals að verðmæti kr. 7.198.

(M. 007-2008-54665)

Mánudaginn 21. júlí, í verslun Vínbúðar ÁTVR, Skeifunni 5, stolið vodkaflösku að verðmæti kr. 2.399.

(M. 007-2008-52542)

Mánudaginn 28. júlí, í verslun Vínbúðar ÁTVR, Borgartúni 26, stolið hvítvínsflösku að verðmæti kr. 1.490 og líkjör að verðmæti kr. 3.354, samtals að verðmæti kr. 4.844.

(M. 007-2008-53972)

Mánudaginn 11. ágúst, í verslun Krónunnar, Bíldshöfða, stolið fimm DVD myndum, samtals að verðmæti kr. 4.725.

(M. 007-2008-57247)

Föstudaginn 22. ágúst, í verslun Vínbúðar ÁTVR, Garðatorgi, Garðabæ, stolið vodkaflösku að verðmæti kr. 2.399.

(M. 007-2008-63034)

Teljast brot þessi varða við 244. gr. almennra hegningarlaga nr. 19, 1940.

II.

Umferðarlagabrot sunnudaginn 30. mars, með því að hafa ekið bifreiðinni NV-435, óhæf um að stjórna henni örugglega vegna áhrifa ávana- og fíkniefna, vestur Stekkjarbakka inn á Sæbraut til vesturs og inn á bifreiðastæði við Olís, Sundanesti við Sæbraut.

(M. 007-2008-22671)

Telst brot þetta varða við 1., sbr. 2., mgr. 45. gr. a, sbr. 1. mgr. 100. gr. umferðarlaga nr. 50, 1987, sbr. 5. gr. laga nr. 66, 2006.

Þess er krafist að ákærða verði dæmd til refsingar og til sviptingar ökuréttar samkvæmt 101. og 102. gr. umferðarlaga, sbr. 25. gr. laga nr. 44, 1993 og 18. gr. laga nr. 66, 2006

Í málunum eru eftirtaldar skaðabótakröfur á hendur ákærðu:

1. Vegna ákæruliðar I, 1, gerir Hagkaup hf., kt. 000000-0000, kröfu um að ákærðu verði gert að greiða skaðabætur að fjárhæð kr. 8.830, auk vaxta samkvæmt 8. gr. laga um vexti og verðtryggingu nr. 38, 2001, frá tjónsdegi sem var 18. júní 2008, en síðan dráttarvaxta samkvæmt 1. mgr. 6. gr., sbr. 9. gr. sömu laga að liðnum mánuði frá birtingu kröfunnar til greiðsludags.

2. Vegna ákæruliðar I, 2, gerir Vínbúð ÁTVR., kt. 000000-0000, kröfu um að ákærðu verði gert að greiða skaðabætur að fjárhæð kr. 3.589, auk vaxta samkvæmt 8. gr. laga um vexti og verðtryggingu nr. 38, 2001, frá tjónsdegi sem var 28. júní 2008, en síðan dráttarvaxta samkvæmt 1. mgr. 6. gr., sbr. 9. gr. sömu laga að liðnum mánuði frá birtingu kröfunnar til greiðsludags.

3. Vegna ákæruliðar I, 3, gerir Vínbúð ÁTVR., kt. 000000-0000, kröfu um að ákærðu verði gert að greiða skaðabætur að fjárhæð kr. 3.589, auk vaxta samkvæmt 8. gr. laga um vexti og verðtryggingu nr. 38, 2001, frá tjónsdegi sem var 30. júní 2008, en síðan dráttarvaxta samkvæmt 1. mgr. 6. gr., sbr. 9. gr. sömu laga að liðnum mánuði frá birtingu kröfunnar til greiðsludags.

4. Vegna ákæruliðar I, 4, gerir Vínbúð ÁTVR., kt. 000000-0000, kröfu um að ákærðu verði gert að greiða skaðabætur að fjárhæð kr. 2.950, auk vaxta samkvæmt 8. gr. laga um vexti og verðtryggingu nr. 38, 2001, frá tjónsdegi sem var 7. júlí 2008, en síðan dráttarvaxta samkvæmt 1. mgr. 6. gr., sbr. 9. gr. sömu laga að liðnum mánuði frá birtingu kröfunnar til greiðsludags.

5. Vegna ákæruliðar I, 5, gerir Vínbúð ÁTVR., kt. 000000-0000, kröfu um að ákærðu verði gert að greiða skaðabætur að fjárhæð kr. 2.299, auk vaxta samkvæmt 8. gr. laga um vexti og verðtryggingu nr. 38, 2001, frá tjónsdegi sem var 14. júlí 2008, en síðan dráttarvaxta samkvæmt 1. mgr. 6. gr., sbr. 9. gr. sömu laga að liðnum mánuði frá birtingu kröfunnar til greiðsludags.

6. Vegna ákæruliðar I, 6, gerir Vínbúð ÁTVR., kt. 000000-0000, kröfu um að ákærðu verði gert að greiða skaðabætur að fjárhæð kr. 2.299, auk vaxta samkvæmt 8. gr. laga um vexti og verðtryggingu nr. 38, 2001, frá tjónsdegi sem var 16. júlí 2008, en síðan dráttarvaxta samkvæmt 1. mgr. 6. gr., sbr. 9. gr. sömu laga að liðnum mánuði frá birtingu kröfunnar til greiðsludags.

7. Vegna ákæruliðar I, 7, gerir Vínbúð ÁTVR., kt. 000000-0000, kröfu um að ákærðu verði gert að greiða skaðabætur að fjárhæð kr. 7.198, auk vaxta samkvæmt 8. gr. laga um vexti og verðtryggingu nr. 38, 2001, frá tjónsdegi sem var 21. júlí 2008, en síðan dráttarvaxta samkvæmt 1. mgr. 6. gr., sbr. 9. gr. sömu laga að liðnum mánuði frá birtingu kröfunnar til greiðsludags.

8. Vegna ákæruliðar I, 11, gerir Vínbúð ÁTVR., kt. 000000-0000, kröfu um að ákærðu verði gert að greiða skaðabætur að fjárhæð kr. 2.399, auk vaxta samkvæmt 8. gr. laga um vexti og verðtryggingu nr. 38, 2001, frá tjónsdegi sem var 22. ágúst 2008, en síðan dráttarvaxta samkvæmt 1. mgr. 6. gr., sbr. 9. gr. sömu laga að liðnum mánuði frá birtingu kröfunnar til greiðsludags. “

Við aðalmeðferð málsins hefur sækjandi jafnframt krafist þess að ákærða verði dæmd til greiðslu alls sakarkostnaðar málsins.

Verjandi ákærðu krefst þess að ákærðu verði dæmd vægasta refsing sem lög leyfa. Þá krefst verjandi málsvarnarlauna sér til handa.

Ákæruliðir I.1 til I.11.

Ákærða játar sök samkvæmt ákæruliðum I.1 til og með I.11. Með vísan til þeirrar játningar hennar, sem samrýmist gögnum málsins, verður ákærða sakfelld samkvæmt þessum liðum ákæru og er háttsemin þar rétt heimfærð til refsiákvæða.

Ákæruliður II.

Samkvæmt skýrslu lögreglu frá 30. mars 2008 barst lögreglu kl. 17:10 tilkynning um að bifreiðinni NV-435 væri ekið vestur Sæbraut í Reykjavík og væri kona sem væri við stýri bifreiðarinnar í annarlegu ástandi, miðað við aksturslag hennar. Einnig kom fram í tilkynningunni að bifreiðinni hefði verið ekið aftan á aðra bifreið, en akstri haldið áfram. Kom fram að tilkynnendur, Ó-kk-nf G-kk-nf A-kk-nf og Þ-kk-nf Þ-kk-nf P-kk-nf, fylgdu bifreiðinni eftir. Þeir hefðu tilkynnt skömmu síðar að ökumaður og karlmaður sem var farþegi í bifreiðinni hefðu skipt um sæti og væri karlmaðurinn nú ökumaður.

Lögreglumenn veittu bifreiðinni athygli þar sem henni var ekið vestur Sæbraut við Klettagarða. Var akstur bifreiðarinnar stöðvaður og haft tal af ökumanni, R-kk-þgf Þ-kk-þgf G-kk-þgf og ákærðu, sem var farþegi í bifreiðinni. Segir í skýrslunni að þau hafi ekki verið í ökuhæfu ástandi. Ákærða hefði verið ör og rugluð í háttum og ekki haldið jafnvægi. R-kk-nf hefði verið þreytulegur og virst vera í annarlegu ástandi. Voru þau handtekin kl. 17:23 og færð á lögreglustöð. Í lögreglubifreiðinni tjáði R-kk-nf lögreglumönnum að ákærða hefði ekið bifreiðinni frá Eyjabakka eftir Sæbraut að bensínstöð Olís, Sundanesti. Honum hefði ekki litist á aksturslag ákærðu og því ákveðið að taka við akstrinum.

Á lögreglustöðinni gengust ákærða og R-kk-nf undir svonefnt „drugwipe“-próf og gáfu prófin svörun við neyslu amfetamíns. Við leit í bifreiðinni fundust meint fíkniefni í vindlingapakka framan við gírstöng. Sagðist R-kk-nf eiga efnið. Í skýrslu sem tekin var af honum um þetta kemur fram að um væri að ræða um 2 grömm af amfetamíni.

Í lögregluskýrslu kemur fram að rætt var við vitnin Ó-kk-þf G-kk-þf A-kk-þf og Þ-kk-þf Þ-kk-þf á vettvangi. Sögðust þeir hafa veitt bifreiðinni NV-435 athygli þar sem henni var ekið fram úr þeirra bifreið á Stekkjarbakka og síðan áfram vestur Sæbraut. Tveir hefðu verið í bifreiðinni, kona sem var ökumaður og karlmaður sem var farþegi. Sögðu vitnin aksturslag bifreiðarinnar hafa verið einkennilegt og hefðu þeir ákveðið að fylgja henni eftir. Á mótum Skeiðarvogar og Sæbrautar hefði bifreiðinni verið ekið aftan á bifreið af Subaru Legacy-gerð. Hefðu ökumenn rætt saman, en síðan ekið af vettvangi. Bifreiðinni NV-435 hefði síðan verið ekið inn á bifreiðastæði við Olís, Sundanesti, og ökumaður og farþegi skipt þar um sæti. Hefði lögregla síðan stöðvað bifreiðina á Sæbraut við Klettagarða.

Ákærða gaf þvagsýni kl. 18:20 og var tekið blóðsýni kl. 19:20. Í matsgerð Rannsóknastofu í lyfja- og eiturefnafræði, dagsettri 22. apríl 2008, kemur fram að amfetamín fannst í þvagsýni. Þá mældist magn amfetamíns í blóðsýni 370 ng/ml.

Fyrir dómi neitaði ákærða sök og kvaðst ekki hafa ekið bifreiðinni undir áhrifum ávana- og fíkniefna í greint sinn. Ákærða kvaðst hafa ekið bifreiðinni um Sæbraut. Hefðu þau R-kk-nf verið að hlusta á tónlist í útvarpi, verið með fíflagang og skýrðist aksturslag bifreiðarinnar af því. Þau hefðu stansað í stutta stund við bensínstöðina og R-kk-nf tekið við akstri bifreiðarinnar. Ákærða kvaðst hafa neytt amfetamíns í bifreiðinni eftir að hafa skipt um sæti við R-kk-þf. Ákærða kannaðist við að hafa ekið bifreiðinni aðeins aftan á aðra bifreið sem var kyrrstæð við umferðarljós á gatnamótum. Hún hefði farið út úr bifreiðinni og rætt við konu sem var ökumaður hinnar bifreiðarinnar. Þær hefðu litið á bifreiðina og konan ekki talið ástæðu til að kalla til lögreglu. Ákærða kvaðst hafa fengið R-kk-þf til að taka við akstrinum á bifreiðastæðinu við bensínstöðina vegna þess að hún hefði þar verið að neyta amfetamíns. Hún hefði ekki viljað aka bifreiðinni vegna þessa. Ákærða kvaðst ekki hafa neytt amfetamíns fyrr þennan dag og ekki hafa verið í fíkniefnaneyslu næstu daga á undan. Hún hefði ekki fundið til fíkniefnaáhrifa þegar hún ók bifreiðinni.

Vitnið R-kk-nf Þ-kk-nf G-kk-nf kvaðst hafa tekið við akstri bifreiðarinnar þar sem honum hefði ekki fundist ákærða í ökuhæfu ástandi. Ákærða hefði verið undir áhrifum fíkniefna og áfengis og hefði hún ekið hratt og ógætilega. Vitnið kvað þau hafa verið í samkvæmi á heimili ákærðu nóttina á undan og kvaðst vitnið hafa séð ákærðu neyta þar fíkniefna, sem hann taldi vera amfetamín. Vitnið gat ekki sagt til um hvenær um nóttina það hefði verið. Þá staðfesti vitnið að hafa sagt við lögreglu að hann hefði tekið við akstri bifreiðarinnar vegna þess að ákærða hefði verið að fíflast. Hann kvaðst ekki muna til þess að ákærða hefði neytt fíkniefna þegar bifreiðin nam staðar við bensínstöðina, en ekki geta útilokað að svo hefði verið.

Vitnið L-kk-nf A-kk-nf Þ-kk-nf, lögreglumaður, kvaðst hafa stöðvað umrædda bifreið á Sæbraut við Klettagarða. L-kk-nf kvaðst aðallega hafa rætt við karlmanninn sem ók bifreiðinni. Hefði hann sagst hafa tekið við akstrinum þar sem honum hefði ekki litist á aksturslag ákærðu, sem hefði verið skrykkjótt. Hefði hann talið sig í betra ástandi og því tekið við akstrinum. Vitnið kvað fólkið klárlega hafa verið undir áhrifum einhvers þegar lögreglumenn höfðu af því afskipti. Það hefði verið þvoglumælt og ekki með einbeitingu í lagi. Karlmaðurinn hefði bent þeim á að fíkniefni væru í bifreiðinni og hefði það efni fundist. Um 3 til 4 mínútur hefðu liðið frá því tilkynning barst um aksturslag bifreiðarinnar þar til þeir höfðu afskipti af fólkinu.

Vitnið Ó-kk-nf G-kk-nf A-kk-nf kvaðst hafa verið að aka eftir Reykjanesbraut og hefði félagi hans Þ-kk-nf Þ-kk-nf P-kk-nf verið með honum í bifreiðinni. Áður en komið var að versluninni Staldrinu hefðu þeir séð bifreið og hefði aksturslag hennar verið það skrýtið að þeir hefðu hringt í lögregluna. Bifreiðin hefði rásað mikið og hefði henni verið ekið aftan á aðra bifreið á móts við Súðarvog. Vitnið kvaðst hafa lagt að lögreglu að koma því annars myndi þetta enda með stórslysi. Bifreiðin hefði verið ráfandi fram og aftur og „sikk-sakkandi“ á veginum. Bifreiðinni hefði verið ekið að bensínstöð Olís, Sundanesti, og stöðvuð þar í stutta stund. Þar hefði fólkið haft sætaskipti og karlmaðurinn sest undir stýri. Fólkið hefði rætt aðeins saman og ekið af stað á nýjan leik, en verið stöðvað af lögreglu við næstu gatnamót. Bifreiðin hefði staðið mjög stutt við bensínstöðina, í mesta lagi í 2 til 3 mínútur. Vitnið kvaðst minna að fólkið hefði faðmast í bifreiðinni, það hefði greinilega verið eitthvað uppnám. Hann kvaðst ekki hafa orðið varð við neina fíkniefnaneyslu hjá fólkinu. Vitnið kvað konuna greinilega hafa verið veika, ölvaða eða „lyfjaða“. Hann hefði ráðið það af því hvernig hún var til augnanna þegar hún fór út úr bifreiðinni til að ræða við ökumann bifreiðarinnar sem hún hafði ekið á. Hún hefði verið svolítið völt á fæti. Vitnið kvað þá hafa verið um einum til tveimur bifreiðum fyrir aftan þegar áreksturinn varð. Hann kvaðst ekki hafa farið út úr bifreiðinni, en séð til konunnar í fjarska, t.d. þegar hún var að ganga til baka að sinni bifreið.

Vitnið Þ-kk-nf Þ-kk-nf P-kk-nf kvað aksturslag bifreiðarinnar hafa verið frekar glannalegt og hefðu þeir fylgt henni eftir. Eftir að bifreiðinni hafði verið ekið aftan á aðra bifreið við umferðarljós hefði konan sem var ökumaður farið út og rætt við ökumann hinnar bifreiðarinnar. Honum hefði fundist konan vera eins og ofvirk, það hefði gengið mikið á, en það hefði ekki endilega sést að hún væri undir einhverjum áhrifum. Fólkið hefði stansað við bensínstöðina til að skipta um bílstjóra og minnti vitnið að þau hefðu þá kysst í bifreiðinni. Hann kvaðst ekki hafa orðið var við fíkniefnaneyslu í bifreiðinni.

Vitnið J-kk-nf K-kk-nf, dósent við Rannsóknastofu í lyfja- og eiturefnafræði, kvað amfetamín mælast mjög fljótlega í þvagi eftir neyslu. Það gerist í raun nær samtímis. Amfetamín mælist í blóði mjög skömmu eftir inntöku og nái magn þess hámarki að meðaltali eftir u.þ.b. 1½ klukkustund. Miðað við magn amfetamíns sem mældist í blóðsýni sem tekið var úr ákærðu kl. 19:20, kvað vitnið vel geta staðist að hún hefði tekið efnið inn rúmum tveimur klukkustundum fyrr. Ekki hefði verið mældur styrkur amfetamíns sem fannst í þvagsýni og því gæfi sýnið ekki vísbendingu um hvenær efnisins hefði verið neytt.

Niðurstaða.

Ákærða neitar sök og kveðst ekki hafa ekið bifreiðinni undir áhrifum ávana- og fíkniefna í umrætt sinn. Hefur ákærða borið að hún hafi neytt amfetamíns í bifreiðinni þar sem hún var kyrrstæð á bifreiðastæði við bensínstöð Olís við Sæbraut og hafi vitnið R-kk-nf Þ-kk-nf tekið við akstrinum eftir það. Skýrist aksturslag bifreiðarinnar á því að hún hafi verið að hlýða á tónlist og verið með fíflagang við aksturinn. Fyrir liggur að amfetamín fannst við leit í bifreiðinni. Vitnið R-kk-nf Þ-kk-nf kvaðst ekki geta útilokað að ákærða hefði neytt amfetamíns í bifreiðinni. Þá bar vitnið J-kk-nf K-kk-nf að miðað við magn amfetamíns sem mældist í blóðsýni sem tekið var úr ákærðu kl. 19:20 gæti vel staðist að hún hefði tekið efnið inn rúmum tveimur klukkustundum fyrr.

Með hliðsjón af því sem rakið hefur verið þykir gegn neitun ákærðu og með vísan til 108. gr. og 109. gr. laga um meðferð sakamála nr. 88/2008, varhugavert að telja sannað að ákærða hafi verið undir áhrifum ávana- og fíkniefna er hún ók bifreiðinni í umrætt sinn. Verður ákærða sýknuð af ákæru að þessu leyti.

Viðurlög, sakarkostnaður og skaðabætur.

Ákærða er fædd árið 1971 og hefur sakaferill hennar ekki áhrif á ákvörðun refsingar. Í máli þessu er ákærða sakfelld fyrir 11 þjófnaðarbrot. Verður refsing tiltekin eftir reglum 77. gr. almennra hegningarlaga. Ákærða hefur játað brot sín og samþykkt að greiða bótakröfur eins og þær eru fram settar. Að því virtu þykir refsing ákærðu hæfilega ákveðin fangelsi í 60 daga, en rétt þykir að fresta framkvæmd refsingarinnar og ákveða að hún falli niður að liðnum 2 árum frá dómsbirtingu að telja, haldi ákærða almennt skilorð 57. gr. almennra hegningarlaga.

Ákærða greiði Hagkaupum hf., kt. 000000-0000, skaðabætur að fjárhæð 8.830 krónur, auk vaxta samkvæmt 8. gr. laga um vexti og verðtryggingu nr. 38/2001, frá 18. júní 2008 til 22. febrúar 2009, en með dráttarvöxtum samkvæmt 1. mgr. 6. gr., sbr. 9. gr. sömu laga frá þeim degi til greiðsludags.

Ákærða greiði Vínbúð ÁTVR, kt. 000000-0000, skaðabætur að fjárhæð 24.323 krónur, auk vaxta samkvæmt 8. gr. laga nr. 38/2001, frá 22. ágúst 2008 til 22. febrúar 2009, en með dráttarvöxtum samkvæmt 1. mgr. 6. gr., sbr. 9. gr. sömu laga frá þeim degi til greiðsludags.

Loks ber að dæma ákærðu til að greiða 1/3 hluta málsvarnarlauna skipaðs verjanda síns, G-kvk-ef S-kvk-ef A-kvk-ef héraðsdómslögmanns, 50.000 krónur, en 2/3 hluti málsvarnarlauna, 100.000 krónur og annar sakarkostnaður, 74.774 krónur, greiðist úr ríkissjóði. Málsvarnarlaun eru ákveðin að meðtöldum virðisaukaskatti.

Af hálfu ákæruvaldsins flutti málið D-kvk-nf Ö-kvk-nf A-kvk-nf aðstoðarsaksóknari.

D ó m s o r ð :

Ákærða, G-kvk-nf F-kvk-nf J-kvk-nf, sæti fangelsi í 60 daga, en fresta skal fullnustu refsingarinnar og hún niður falla að liðnum 2 árum frá uppkvaðningu dóms þessa haldi ákærða almennt skilorð 57. gr. almennra hegningarlaga.

Ákærða greiði Hagkaupum hf., kt. 000000-0000, skaðabætur að fjárhæð 8.830 krónur, auk vaxta samkvæmt 8. gr. laga um vexti og verðtryggingu nr. 38/2001, frá 18. júní 2008 til 22. febrúar 2009, en með dráttarvöxtum samkvæmt 1. mgr. 6. gr., sbr. 9. gr. sömu laga frá þeim degi til greiðsludags.

Ákærða greiði Vínbúð ÁTVR, kt. 000000-0000, skaðabætur að fjárhæð 24.323 krónur, auk vaxta samkvæmt 8. gr. laga nr. 38/2001, frá 22. ágúst 2008 til 22. febrúar 2009, en með dráttarvöxtum samkvæmt 1. mgr. 6. gr., sbr. 9. gr. sömu laga frá þeim degi til greiðsludags.

Málsvarnarlaun skipaðs verjanda ákærðu, G-kvk-ef S-kvk-ef A-kvk-ef héraðsdómslögmanns, 150.000 krónur, skal ákærða greiða að 1/3 hluta, en að 2/3 hluta skulu þau greidd úr ríkissjóði. Annar sakarkostnaður málsins, 74.774 krónur, greiðist úr ríkissjóði.

R-kvk-nf H-kvk-nf